### Beslutningstema

I denne sag skal der tages stilling til, om en del af den private fællesvej beliggende på matrikel 388 Regitse Klausen, Brede i Borg kan nedlægges, og om de enkelte dele af vejmatriklen kan overføres til de enkelte matrikelejere.

### Sagsfremstilling

I forbindelse med et møde om BNBO ved Borg vandværk 19. oktober 2022, har en af lodsejerne i Borg bedt om, at sagen om nedlægning af del af den private fællesvej i Borg genoptages.

Gennemgang på kort viser, at vejen i sin helhed ikke har eksisteret siden før 1975.

Lodsejeren vil gerne overtage den del af vej matriklen, som indgår i hans markplan. Forvaltningen har undersøgt om §26 i [adresse] loven (NBL) eventuelt kan forhindre en nedlæggelse. Naturbeskyttelsesloven er først gældende fra 2004, og er derfor ikke aktuel i denne sag.

Vejen har været dyrket som en almindelig mark de steder, hvor den ikke fungerer som adgangsvej, og derfor har den ikke været brugt som rekreativt område.

Ialt 4 lodsejere ønsker at overtage en del af [adresse]. 10 lodsejere har haft sagen i partshøring, og der er ikke kommet indsigelser. (Se kort bilag 1)

Den del af jorden, der ligger som landbrugsjord, vurderes til en værdi på ca. 10-14 kr. pr. kvadratmeter, men da jorden ikke er interessant for andre end de lodsejere, der dyrker den, er det ikke sikkert, at de berørte lodsejere vil betale for jorden.

Forvaltningen vurderer, at der ikke er andre, der kan have interesse i dette vejareal. Det er for alle lodsejere ialt ca. 5007 kvadratmeter, der er tale om. Forvaltningen vurderer, at normal praksis på området kan gøres gældende, hvor et vejareal kan overdrages vederlagsfrit, imod at lodsejerne afholder udgifter til landmålerens arbejde.

På baggrund af ovenstående skal der således tages stilling til følgende scenarier:

* Scenarie 1: Dele af vejmatrikel nr. 388 Regitse Klausen, Brede overdrages til de interesserede lodsejere vederlagsfrit, og lodsejerne betaler alle udgifter vedrørende overdragelsen.
* Scenarie 2: Dele af vejmatrikel nr. 388 Regitse Klausen, Brede sælges til de interesserede lodsejere mod betaling af ca.10-14 kr. pr. kvadratmeter. Dertil betaler lodsejerne alle udgifter vedrørende overdragelsen.

Tidslinje over sagsforløbet er vedlagt som bilag 2.

### Økonomi

I scenarie 1 er der ingen økonomi forbundet med Tønder Kommune.

Scenarie 2 vil give en indtægt til Tønder Kommune for salg af det ønskede antal kvadratmeter.

### Lovgrundlag

Lov om Private fællesveje kapitel 5

### Fagchefen for Teknik og Miljø indstiller

at scenarie 1 vælges.

### Beslutning

Indstillingen godkendt.